Komission tiedonanto Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista linja-autoliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta /* KOM/2010/0121 lopull. - COD 2008/0237 */





[pic] | EUROOPAN KOMISSIO | Bryssel 24.3.2010 KOM(2010)121 lopullinen 2008/0237 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista linja-autoliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 2008/0237 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista linja-autoliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 1. TAUSTA Ehdotus toimitettiin Euroopan parlamentille ja neuvostolle: (asiakirja KOM(2008) 817 lopullinen – 2008/0237/COD): | 4. joulukuuta 2008 | Euroopan talous- ja sosiaalikomitea antoi lausuntonsa: | 16. heinäkuuta 2009 | Euroopan parlamentti antoi kantansa ensimmäisessä käsittelyssä: | 23. huhtikuuta 2009 | Neuvosto ensimmäisen käsittelyn kanta vahvistettiin: | 11. maaliskuuta 2010 | 2. KOMISSION EHDOTUKSEN TAVOITE Komission 4. joulukuuta 2008 esittämällä ehdotuksella pyritään vahvistamaan matkustajien oikeuksia linja-autoliikenteessä, jotta voidaan lisätä tieliikenteen henkilökuljetusten houkuttelevuutta ja lujittaa luottamusta siihen. Ehdotuksella otetaan käyttöön uudet säännöt, joilla parannetaan matkustajien suojaa yleensä ja vammaisten ja liikuntarajoitteisten henkilöiden suojaa erityisesti. Ehdotuksessa asetetaan myös laatuvaatimuksia, jotka ovat verrattavissa lento- ja rautatieliikenteen alalla jo asetettuihin laatuvaatimuksiin. 3. NEUVOSTON KANTAA KOSKEVAT HUOMIOT 3.1. Yleiset huomiot Komissio toteaa, että neuvosto on muuttanut ehdotusta joiltakin osin huomattavasti. Ensinnäkin neuvoston kanta antaa jäsenvaltioille mahdollisuuden vapauttaa asetuksen soveltamisesta säännölliset kaupunki-, esikaupunki- ja alueelliset liikennepalvelut, myös vastaavanlaiset rajatylittävät liikennepalvelut. Komission ehdotuksen mukaan jäsenvaltiot voivat vapauttaa liikennepalvelun asetuksen soveltamisesta vain, jos liikennepalvelu kuuluu sellaisten julkisia palveluhankintoja koskevien sopimusten piiriin, joilla taataan vaadittua tasoa vastaavat matkustajien oikeudet. Lisäksi neuvoston kanta antaa jäsenvaltioille mahdollisuuden vapauttaa tietyksi ajaksi asetuksen soveltamisesta säännölliset kotimaanliikennepalvelut ja kansainväliset palvelut, joista merkittävä osa toteutetaan unionin ulkopuolella. Nämä tekijät rajoittavat asetuksen soveltamisalaa huomattavasti. Toisekseen komission alkuperäiseen ehdotukseen sisältyy luku, jossa esitetään yksityiskohtaiset säännöt liikenteenharjoittajien korvaus- ja avustamisvelvollisuuksista onnettomuustapauksissa. Neuvoston kannassa liikenteenharjoittajan vastuuta koskeva komission ehdotus on korvattu viittauksella sovellettavaan kansalliseen lainsäädäntöön ja jäsenvaltioiden velvollisuudella varmistaa, ettei korvaukselle kansallisessa lainsäädännössä vahvistettu enimmäisraja ole alle 220 000 euroa matkustajaa kohden eikä kaupunki-, esikaupunki- ja alueellisessa liikenteessä alle 500 euroa kollia kohden (kaikessa muussa liikenteessä alle 1 200 euroa kollia kohden). Lisäksi ennakkomaksuvaatimus on korvattu neuvoston kannassa liikenteenharjoittajien velvollisuudella vastata matkustajien välittömiin käytännön tarpeisiin onnettomuustapauksissa. Vaikka neuvoston kanta jääkin huomattavasti jälkeen komission ehdotuksesta, sillä voidaan kuitenkin parantaa matkustajien suojaa Euroopassa. Lisäksi komissio ottaa huomioon neuvoston päätöksen siitä, että asetus on sovellettavissa kahden vuoden (eikä yhden vuoden) kuluttua sen voimaantulosta. 3.2. Komission hyväksymät Euroopan parlamentin tarkistukset, jotka on sisällytetty neuvoston kantaan kokonaan tai osittain - tarkistus 3, jossa korostetaan linja-autoalan erityispiirteitä, - tarkistus 5, jossa mainitaan vammaisten avustamista koskevan koulutuksen järjestämisen lainsäädäntökehys, - tarkistukset 26, 30, 31, 36, 45 ja 46, joilla selkeytetään ja yhdenmukaistetaan ehdotuksen sanamuotoa, - tarkistukset 32, 58 ja 62, joilla selkeytetään tietojen muotoa, jotta ne olisivat kaikkien matkustajien saatavissa. 3.3. Komission hyväksymät Euroopan parlamentin tarkistukset, joita ei ole sisällytetty neuvoston kantaan - tarkistukset 1, 2 ja 6, joilla selkeytetään johdanto-osien kappaleita, - tarkistukset 7, 8, 9 ja 10, joilla otetaan käyttöön uudet johdanto-osan kappaleet, joissa jäsenvaltioita ja markkinatoimijoita kannustetaan investoimaan sellaisiin ajoneuvoihin ja sellaiseen infrastruktuuriin, jotka soveltuvat vammaisten ja liikuntarajoitteisten matkustajien kuljettamiseen, - tarkistukset 13, 16 ja 17, joilla selkeytetään määritelmiä, - tarkistus 15, joka koskee määritelmää, - tarkistukset 23 ja 82, joilla selkeytetään ehtoja, jotka koskevat ehdotettua liikenteenharjoittajien korvausvastuujärjestelmää onnettomuustapauksissa, - tarkistukset 50, 51 (osittain) ja 55, joilla lujitetaan matkustajien oikeuksia viivästys- ja peruutustapauksissa, - tarkistukset 59 ja 60, joissa täsmennetään ehtoja, joiden mukaisesti liikenteenharjoittajien on tarjottava matkustajille hoitoapua viivästystapauksissa, - tarkistukset 61 ja 63, joissa korostetaan, että liikenteenharjoittajien on varmistettava tiedon esteettömyys ja se, että valitustenkäsittelymenettelyt ovat kaikkien matkustajien, myös liikuntarajoitteisten, käytettävissä, - tarkistukset 64, 65, 66, 67 ja 68, joilla selkeytetään ja osittain lujitetaan valitustenkäsittelyjärjestelmän toimintaa ja täytäntöönpanosääntöjä, - tarkistus 70, jolla selkeytetään, millaista apua vammaisille ja liikuntarajoitteisille matkustajille on tarjottava matkan aikana, - tarkistukset 73, 33, 34 (osittain), 35, 37, 40, 42, 43 ja 44, joilla vahvistetaan ehtoja, joiden mukaisesti liikuntarajoitteisille henkilöille on tarjottava apua ennen linja-automatkaa, sen aikana ja sen jälkeen. 3.4. Komission hylkäämät Euroopan parlamentin tarkistukset, jotka on sisällytetty neuvoston kantaan kokonaan tai osittain - tarkistukset 27 ja 29, joilla selvennetään ehtoja, joiden mukaisesti vammaisten ja liikuntarajoitteisten matkustajien oikeudesta kuljetukseen voidaan poiketa, - tarkistus 53, jonka mukaan matkustajille on tarjottava aterioita ja virvokkeita viivästystapauksissa, - tarkistus 69, jossa ehdotetaan, että asetusta sovelletaan kahden vuoden kuluttua sen voimaantulosta. 3.5. Komission hylkäämät Euroopan parlamentin tarkistukset, joita ei ole sisällytetty neuvoston kantaan - tarkistukset 4, 18, 19, 21, 22 ja 24, joilla muutetaan liikenteenharjoittajien vastuuta onnettomuustapauksissa, - tarkistus 14, joka koskee määritelmää, - tarkistus 25, joka merkitsee turvallisuusvaatimusten laiminlyöntiä vammaisten ja liikuntarajoitteisten matkustajien kuljettamisessa, - tarkistukset 38, 39 ja 41, jotka koskevat vammaisille ja liikuntarajoitteisille matkustajille tarjottavan avun ehtoja, - tarkistukset 47 ja 48, joilla rajoitetaan liikenteenharjoittajien vastuuta pyörätuolien ja muiden liikkumisvälineiden suhteen, - tarkistukset 49, 52, 54, 56 ja 57, jotka koskevat liikenteenharjoittajien vastuuta viivästys- tai peruutustapauksissa, - tarkistukset 71 ja 72, joilla rajoitetaan matkan aikana tarjottavia avustustoimia tai henkilöstölle liikuntarajoitteisten matkustajien tarpeiden täyttämiseksi annettavaa koulutusta. 4. PÄÄTELMÄT Komissio on syvästi huolissaan niistä huomattavista muutoksista, joita neuvosto on tehnyt sen alkuperäiseen ehdotukseen ja joihinkin Euroopan parlamentin tarkistuksiin, sillä ne kaventavat merkittävästi asetusluonnoksen soveltamisalaa ja heikentävät siten EU:ssa matkustavien henkilöiden suojaa. Komissio ottaa neuvoston yksimielisesti hyväksymän kannan huomioon ja katsoo, että toimielintenvälisessä keskustelussa olisi rakentavalla tavalla pyrittävä kunnianhimoisempiin tavoitteisiin ennen kuin asetus hyväksytään lopullisesti. 5. KOMISSION LAUSUMA Komissio esitti liikenneministerien neuvoston kokouksessa 17. joulukuuta 2009 seuraavan lausuman: ”Komissio ilmoittaa, että huolimatta siitä, että sen alkuperäisen ehdotuksen tietyt tärkeät tavoitteet eivät poliittisessa yhteisymmärryksessä täysin toteudu, se ei aio vastustaa yhteisymmärrystä, jotta tavallisen lainsäätämisjärjestyksen jatkuminen voidaan varmistaa.”